b'\n_START_ARTICLE_\nCauza Pini \xc8\x99i Bertani, Manera \xc8\x99i Atripaldi vs. Rom\xc3\xa2nia\n_START_SECTION_\nDescrierea cazului\n_START_PARAGRAPH_\nLa originea cauzei s-au aflat dou\xc4\x83 cereri \xc3\xaendreptate \xc3\xaempotriva Rom\xc3\xa2niei, prin care patru cet\xc4\x83\xc8\x9beni italieni, domnul Carlo Pini \xc8\x99i doamna Annalisa Bertani \xc8\x99i domnul Salvatore Manera \xc8\x99i doamna Rosalba Atripaldi, au sesizat Curtea European\xc4\x83 a Drepturilor Omului la datele de 10 martie \xc8\x99i 20 aprilie 2001, \xc3\xaen temeiul articolului 34 din Conven\xc8\x9bia pentru ap\xc4\x83rarea drepturilor omului \xc8\x99i a libert\xc4\x83\xc8\x9bilor fundamentale. Reclaman\xc8\x9bii au sus\xc8\x9binut, \xc3\xaen principal, invoc\xc3\xa2nd articolul 8 din Conven\xc8\x9bie, \xc3\xaenc\xc4\x83lcarea dreptului lor la respectarea vie\xc8\x9bii de familie, pe motivul neexecut\xc4\x83rii hot\xc4\x83r\xc3\xa2rilor pronun\xc8\x9bate de Tribunalul Jude\xc8\x9bean Bra\xc8\x99ov privitor la adop\xc8\x9bia a dou\xc4\x83 minore rom\xc3\xa2nce, care i-ar fi privat pe ace\xc8\x99tia de orice contact cu copiii lor. Ei au sus\xc8\x9binut, \xc3\xaen plus, c\xc4\x83 autorit\xc4\x83\xc8\x9bile rom\xc3\xa2ne au refuzat s\xc4\x83 permit\xc4\x83 fiicelor lor adoptive s\xc4\x83 p\xc4\x83r\xc4\x83seasc\xc4\x83 Rom\xc3\xa2nia, \xc3\xaenc\xc4\x83lc\xc3\xa2nd astfel articolul 2 alineatul 2 din Protocolul nr. 4 la Conven\xc8\x9bie.'